મંદસૌરના વકીલોએ આરોપી ઈરફાનનો કેસ નહી લડવાની જાહેરાત કરી છે. જીલ્લામાં આરોપીને મોત ની સજાની માંગ સાથે ઠેર ઠેર વિરોધ પ્રદર્શન થઈ રહ્યા છે. મંદસૌર બાર એસોસિએશને જણાવ્યું કે 100 જેટલા વકીલો પીડિતાના પક્ષમાં હાજર રહેશે. આ સાથે તમામ શાળાની છોકરીઓ પણ બસ સ્ટેન્ડ પર બેસીને પ્રદર્શન કર્યું હતું. મંદસૌરથી 31 કિમી દૂર સીતામાઉ પબ્લિક શાળાઓની વિદ્યાર્થીનીઓએ શાળાના યુનિફર્મમાં પોતાના હાથમાં બ્લેક રિબન બાંધી વિરોધ પ્રદર્શન કર્યું હતું.